b"\n_START_ARTICLE_\nEls mals pastors\n_START_SECTION_\nTema\n_START_PARAGRAPH_\nEl tema \xc3\xa9s semblant al de Germinal, la novel\xc2\xb7la d'\xc3\x89mile Zola: una vaga obrera aixafada sagnantment. Al final tots els obrers s\xc3\xb3n morts, entre ells la pasionaria Madeleine, embarassada, i amb ella desapareix l'esperan\xc3\xa7a. En l'esperit del fi de segle Els mals pastors \xc3\xa9s una obra negra, pessimista, on tot naufraga: al final, triomfen la injust\xc3\xadcia, la desesperaci\xc3\xb3 i la mort.\n_START_SECTION_\nArgument\n_START_PARAGRAPH_\nAquesta obra explica la hist\xc3\xb2ria d'una vaga obrera inicialment instigada per un anarquista que es fa dir Jean Roule. Jean coneixer\xc3\xa0 la jove prolet\xc3\xa0ria Madeleine, esdevindran amants i ella quedar\xc3\xa0 embarassada. Per altra banda, Robert, el fill de l'intransigent patr\xc3\xb3, Hargand, a mesura que el conflicte creix es posa de part dels obrers, i arriba a tallar la relaci\xc3\xb3 amb el pare. Al final el patr\xc3\xb3 demana ajuda al govern, que interv\xc3\xa9 amb les tropes militars i mata tots els vaguistes, incloent Jean, Madeleine i Robert."